62 Euroopa Liidu Teataja 11/3. kd 31975R2411 23.9.1975 EUROOPA ÜHENDUSTE TEATAJA L 247/10 NÕUKOGU MÄÄRUS (EMÜ) nr 2411/75, 16. september 1975, Euroopa Majandusühenduse ja Mehhiko Ühendriikide vahelise lepingu sõlmimise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eelkõige selle artikleid 113 ja 114, võttes arvesse komisjoni soovitust ning arvestades, et: tuleks sõlmida leping, mille sõlmimiseks Euroopa Majandusühen- dus ja Mehhiko Ühendriigid läbirääkimisi pidasid, ON VASTU VÕTNUD KÄESOLEVA MÄÄRUSE: Artikkel 1 Käesolevaga sõlmitakse — ühenduse nimel — Euroopa Majandusühenduse ja Mehhiko Ühendriikide vahel leping, mille tekst on lisatud käesolevale määrusele. Artikkel 2 Nõukogu eesistuja teatab teisele lepingupoolele vastavalt lepingu artiklile 12, et ühendus on käeoleva lepingu jõustumiseks vajalikud menetlused lõpetanud. Artikkel 3 Ühendust esindab lepingu artiklis 6 ettenähtud ühiskomitees Euroopa Ühenduste Komisjon, keda abistavad liikmesriikide esindajad. Artikkel 4 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. september 1975 Nõukogu nimel eesistuja M. RUMOR